**Izziņa par atzinumos sniegtajiem iebildumiem**

**Ministru kabineta rīkojuma projektam „Par nekustamā īpašuma pirkšanu”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019. gada 26. marts (elektroniskā saskaņošana) | |
| Saskaņošanas dalībnieki | Tieslietu ministrija | |
| Finanšu ministrija | |
| Vides aizsardzības un reģionālās attīstības ministrija | |
| Latvijas Pašvaldību savienība | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas 2019. gada 14. februāra atzinums Nr.1-9.1/248 |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Sākotnējās ietekmes novērtējuma ziņojuma (anotācijas) I sadaļas otrais punkts. | **Tieslietu ministrija**  Saskaņā ar projektā minēto, sabiedrības vajadzībām tiek atsavināta nekustamā īpašuma SIA „R Grupa" (nekustamā īpašuma kadastra Nr. 40940140050) daļa – zemes vienība (zemes vienības kadastra apzīmējums 40940140050) 0,94 ha platībā – Vecumnieku pagastā, Vecumnieku novadā. Zemgales rajona tiesas zemesgrāmatu nodaļas Vecumnieku pagasta zemesgrāmatas nodalījuma Nr. 670 IV daļas 1.1. ierakstā norādīts, ka uz nekustamo īpašumu ir nostiprināta pirmās kārtas hipotēka par labu kreditoram AS “SEB banka”. Lai aizsargātu kreditora intereses, Sabiedrības vajadzībām nepieciešamā nekustamā īpašuma atsavināšanas likums paredz īpašus noteikumus, kas institūcijai ir jāievēro, atsavinot nekustamos īpašumus, kuri ir apgrūtināti ar ķīlas tiesību (sk., piemēram, likuma 18. panta pirmo daļu, kas paredz, ka arī persona, kurai par labu attiecībā uz nekustamo īpašumu ir nostiprināta ķīlas tiesība, tiek informēta par nekustamā īpašuma atsavināšanu). Līdz ar to lūdzam skaidrot, vai par nekustamā īpašuma atsavināšanu ir informēts arī kreditors. Papildus paskaidrojam, ka atbilstoši Sabiedrības vajadzībām nepieciešamā nekustamā īpašuma atsavināšanas likumā noteiktajam, lai aizsargātu kreditoru intereses, nekustamā īpašuma īpašniekam un personai, kurai par labu attiecībā uz nekustamo īpašumu ir nostiprināta ķīlas tiesība, ir jāvienojas par institūcijas noteiktās atlīdzības sadali līdz līguma par nekustamā īpašuma labprātīgu atsavināšanu noslēgšanai, citādi institūcija noteikto atlīdzību deponēs zvērināta tiesu izpildītāja kontā uz trīs gadiem. Ievērojot minēto, lūdzam skaidrot, vai nekustamā īpašuma īpašnieks par minēto atsavināšanas kārtību ir informēts. Vienlaikus lūdzam papildināt anotāciju ar informāciju par to, kā tiks nodrošinātas personas, kurai par labu attiecībā uz konkrēto īpašumu ir nostiprināta ķīlas tiesība, intereses. | **Iebildums ņemts vērā**  Nekustamā īpašuma īpašnieks ir informēts mutiski par Likumā noteikto atsavināšanas kārtību, tai skaitā kreditora interešu nodrošināšanu.  Tiek pievienoti papildus paskaidrojošie materiāli. | Sākotnējās ietekmes novērtējuma ziņojuma (anotācijas) I sadaļas otrais punkts papildināts ar tekstu šādā redakcijā:  Saskaņā ar zemesgrāmatas datiem nekustamajam īpašumam “Vēji” (nekustamā īpašuma kadastra Nr.4094 014 0050) ir noteikts aizliegums bez AS “SEB banka” (nodokļu maksātāja kods 40003151743) rakstiskas piekrišanas nekustamu īpašumu atsavināt, dāvināt, sadalīt un apgrūtināt ar lietu tiesībām. 2018. gada 3. oktobrī banka ir devusi piekrišanu nekustamā īpašuma “Vēji” (nekustamā īpašuma kadastra Nr.4094 014 0050) sadalei, nesaglabājot uz atdalīto nekustamo īpašumu hipotēku. Kreditora intereses paredzēts nodrošināt Likumā noteiktajā kārtībā. |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mārtiņš Jansons, Satiksmes ministrijas Juridiskā departamenta

Nekustamo īpašumu nodaļas vecākais referents

Tālr.67028037, e-pasts: martins.jansons@sam.gov.lv